Σειρά προβαδίσματος στην Ελλάδα

Η **σειρά προβαδίσματος** είναι η διαδοχική ιεραρχία θεσμικών προσώπων μεγάλης ονομαστικής σημασίας για την χώρα, η οποία τηρείται αυστηρά κατά τις επίσημες τελετές.

Για την Ελλάδα, η σειρά προβαδίσματος καθορίζεται με απόφαση του Υπουργού Εσωτερικών. Σύμφωνα με την υπουργική απόφαση Αριθμ. 76632/2021 με τίτλο "Καθορισμός σειράς προβαδίσματος των, κατά τις επίσημες εορτές και τελετές, προσκαλουμένων από τις δημόσιες αρχές, οργανισμούς και ιδρύματα", η σειρά έχει ως εξής:

**ΤΜΗΜΑ Α**'
# Πρόεδρος της Δημοκρατίας
# Πρωθυπουργός
# Πρόεδρος της Βουλής
# Αρχιεπίσκοπος Αθηνών και Πάσης Ελλάδος
# Αρχηγός της Μείζονος Αντιπολίτευσης
# Πρώην Πρόεδροι της Δημοκρατίας
# Αντιπρόεδροι της Κυβέρνησης
# Αρχηγοί των Αναγνωριζομένων από τον Κανονισμό της Βουλής Κομμάτων και των Κομμάτων που μετέχουν στο Ευρωπαϊκό Κοινοβούλιο
# Πρώην Πρωθυπουργοί
# Πρώην Πρόεδροι της Βουλής
# Μέλη της Κυβέρνησης και Υφυπουργοί
# Πρύτανης Διπλωματικού Σώματος
# Έλληνες Αντιπρόεδροι του Ευρωπαϊκού Κοινοβουλίου
# Αντιπρόεδροι της Βουλής
# Έλληνας Επίτροπος στην Ευρωπαϊκή Ένωση και Πρόεδρος των Ευρωπαϊκών Περιφερειών
# Βουλευτές
# Έλληνες Ευρωβουλευτές
# Πρόεδροι του Συμβουλίου της Επικρατείας, του Αρείου Πάγου και του Ελεγκτικού Συνεδρίου
# Εισαγγελέας του Αρείου Πάγου
# Γενικοί Επίτροποι του Ελεγκτικού Συνεδρίου και των Τακτικών Διοικητικών Δικαστηρίων, Έλληνες δικαστές του Δικαστηρίου της Ευρωπαϊκής Ένωσης και του Ευρωπαϊκού Δικαστηρίου Ανθρωπίνων Δικαιωμάτων
# Πρόεδρος Νομικού Συμβουλίου του Κράτους
# Αρχηγός ΓΕΕΘΑ
# Περιφερειάρχης, όταν παρίσταται στην Περιφέρειά του
# Δήμαρχος, όταν παρίσταται στον Δήμο του
# Μητροπολίτης, όταν παρίσταται στην έδρα του
**ΤΜΗΜΑ Β**'
# Πρόεδρος Ακαδημίας Αθηνών
# Διαπιστευμένοι στην Ελλάδα ξένοι πρέσβεις
# Μέλη Ιεράς Συνόδου της Εκκλησίας της Ελλάδος
# Αποκρισάριοι και Έξαρχοι, Αρχηγοί άλλων δογμάτων και άλλων θρησκευμάτων, στην Αθήνα και την Θεσσαλονίκη
# Διοικητής Τράπεζας της Ελλάδος
# όσοι φέρουν τον βαθμό του Μεγαλόσταυρου
# Αρχηγοί ΓΕΣ, ΓΕΝ, ΓΕΑ, Ελληνικής Αστυνομίας, Λιμενικού και Πυροσβεστικού Σώματος, Αρχηγό Στόλου και Αρχηγό ΑΤΑ
# Γενικός Γραμματέας Προεδρίας της Δημοκρατίας
# Γενικός Γραμματέας του Πρωθυπουργού
# Γενικός Γραμματέας Νομικών και Κοινοβουλευτικών Θεμάτων, Γενικός Γραμματέας Συντονισμού, Γενικός Γραμματέας Επικοινωνίας και Ενημέρωσης
# Γενικός Γραμματέας της Βουλής
# Γενικοί Γραμματείς και Υπηρεσιακοί Γραμματείς Υπουργείων
# Συντονιστές Αποκεντρωμένων Διοικήσεων
# Πρυτάνεις ή Πρόεδροι Διοικουσών Επιτροπών Ανωτάτων Εκπαιδευτικών Ιδρυμάτων
# Έλληνες Πρέσβεις με καταληκτικό βαθμό
# Αντιστράτηγοι, Αντιναύαρχοι, Αντιπτέραρχοι, Αντιστράτηγοι Ελληνικής Αστυνομίας
# Ειδικός Γραμματέας της Προεδρίας της Δημοκρατίας, Ειδικός Γραμματέας της Βουλής των Ελλήνων, Ειδικοί Γραμματείς της Προεδρίας της Κυβέρνησης και των Υπουργείων
# Πρεσβευτές
# Πρόεδρος της Ένωσης Περιφερειών Ελλάδας
# Πρόεδρος της Κεντρικής Ένωσης Δήμων Ελλάδας
**ΤΜΗΜΑ Γ**'
# Πρόεδροι και Εισαγγελείς Εφετών και Πρόεδροι Εφετών Διοικητικών Δικαστηρίων στις Περιφέρειες
# Πρόεδροι και Εισαγγελείς Πρωτοδικών και Πρόεδροι πρωτοδικών Διοικητικών Δικαστηρίων στους Δήμους
# Ειρηνοδίκες και Προϊστάμενοι Δικαστικών γρα­φείων στις Περιφέρειες και στους Δήμους
# Αντιπεριφερειάρχης (Χωρικός), όταν παρίσταται στην Περιφερειακή Ενότητά του
# Πρόεδρος του Περιφερειακού Συμβουλίου, όταν παρίσταται στην Περιφέρειά του
# Λοιποί Περιφερειάρχες
# Λοιποί Αντιπεριφερειάρχες, όταν παρίστανται στην Περιφέρειά τους
# Έπαρχος
# Πρόεδρος του Δημοτικού Συμβουλίου όταν παρίσταται στο Δήμο του
# Πρόεδρος ΠΕΔ
# Εκτελεστικός Γραμματέας Περιφερειών
# Δήμαρχοι άλλων Δήμων, της οικείας Περιφέρειας
# Αντιδήμαρχοι του Δήμου
# Επίτροπος του Ελεγκτικού Συνεδρίου στις Περιφέρειες
# Περιφερειακοί Σύμβουλοι όταν παρίστανται στην Περιφέρειά τους
# Δημοτικοί Σύμβουλοι όταν παρίστανται στο Δήμο τους
**ΤΜΗΜΑ Δ**'
# Πρόεδροι Ανεξάρτητων Αρχών
# Πρόεδρος Κοινωνικών Εταίρων και Οικονομικής και Κοινωνικής Επιτροπής
# Υποστράτηγοι, Υποναύαρχοι Π.Ν., Υποπτέραρχοι, Υποστράτηγοι (Αστυνομίας), Υποναύαρχοι Λ.Σ., Υποστράτηγοι Π.Σ.
# Ταξίαρχοι, Αρχιπλοίαρχοι Π.Ν., Ταξίαρχοι Π.Α., Ταξίαρχοι (Αστυνομίας), Αρχιπλοίαρχοι Λ.Σ., Αρχιπύραρχοι Π.Σ., Ανώτεροι Ταξίαρχοι Ταγμάτων
# Διοικητές Διοικήσεων των Σωμάτων Ασφαλείας και του Λιμενικού Σώματος
# Πρώην Υπουργοί και Υφυπουργοί
# Πρώην Βουλευτές
# Πρόεδρος και Μέλη Δημοτικών Κοινοτήτων όταν παρίσταται στην περιοχή τους
# Πρόεδροι ΔΣ Νομικών Προσώπων Δημοσίου και Ιδιωτικού Δικαίου των Περιφερειών και των Δήμων
**ΤΜΗΜΑ Ε**'
# Διοικητές Δημοσίων Οργανισμών
# Πρόεδρος Διοικητικού Συμβουλίου Ταμείου Παρακαταθηκών και Δανείων
# Πρόεδρος Διοικητικού Συμβουλίου των ΕΛΤΑ
# Πρόεδροι λοιπών Ασφαλιστικών Ταμείων, Οργανισμών Ιδρυμάτων στην Αθήνα
# Πρόεδρος Εκτελεστικής Επιτροπής της Ανώτατης Διοίκησης Ενώσεων Δημοσίων Υπαλλήλων
# Πρόεδροι Δ.Σ. Πανελληνίων Επιστημονικών Οργανώσεων Αθηνών
# Πρόεδροι Επιμελητηρίων στην Αθήνα
# Πρόεδρος Γενικής Συνομοσπονδίας Εργατών Ελλάδος
# Πρόεδρος Γενικής Συνομοσπονδίας Επαγγελμα­τιών και Βιοτεχνών Ελλάδος
# Πρόεδρος Πανελλήνιας Συνομοσπονδίας Ενώσεων Γεωργικών Συνεταιρισμών
# Πρόεδρος Συνδέσμου Ελληνικών Βιομηχανιών
# Πρόεδρος Εργατοϋπαλληλικού Κέντρου Αθήνας (Ε.Κ.Α.)
# Πρόεδρος Χρηματιστηρίου Αθηνών
# Πρόεδρος Εργατοϋπαλληλικού Κέντρου Αθηνών
# Πρόεδρος Πανελλήνιας Ομοσπονδίας Εφέδρων Αξιωματικών
# Πρόεδρος Ενώσεων Απόστρατων Αξιωματικών
# Πρόεδρος Συλλόγου Εφέδρων Αξιωματικών και Ανθυπασπιστών στην Αθήνα
# Πρόεδρος Εθνικής Γενικής Συνομοσπονδίας Αναπήρων και Θυμάτων Πολέμου στην Αθήνα
# Εκπρόσωποι Ενώσεων Αγωνιστών Εθνικής Αντίστασης στην Αθήνα
# Πρόεδροι Διοικητικών Συμβουλίων Σώματος Ελλήνων Προσκόπων και Ελληνικού Οδηγισμού στην Αθήνα
# Πρόεδροι Οργανώσεων Παλαιών Πολεμιστών, Αξιωματικών, υπαξιωματικών και Οπλιτών, στην Αθήνα
# Εκπρόσωποι Σώματος Αδελφών Ελληνικού Ερυθρού Σταυρού, στην Αθήνα
**ΤΜΗΜΑ ΣΤ**'
# Πρόεδροι Διοικητικών Συμβουλίων ΝΠΔΔ

# Πρόεδροι Λιμενικών Ταμείων και Πρόεδρος του Δ.Σ. Οργανισμού Λιμένα Πειραιά  (ΟΛΠ) για την πόλη του Πειραιά
# Πρόεδρος Εταιρίας Μακεδονικών Σπουδών στην Θεσσαλονίκη
# Προϊστάμενοι Δημοσίων Υπηρεσιών και ΝΠΔΔ στους Δήμους
# Αξιωματικοί των Ενόπλων Δυνάμεων, των Σωμάτων Ασφαλείας, του Λιμενικού Σώματος και του Πυροσβεστικού Σώματος, εν ενεργεία, κατά ιεραρχική τάξη
# Περιφερειακοί Έφοροι Προσκόπων και Ελληνικού Οδηγισμού με στολή στους Δήμους
# Πρόεδροι Επιστημονικών Οργανώσεων στις Περιφέρειες και τους Δήμους
# Πρόεδροι Επιμελητηρίων στην Θεσσαλονίκη
# Πρόεδροι Παραρτημάτων Ενώσεων Αποστράτων Αξιωματικών
# Πρόεδροι Αναπήρων και Εφεδροπολεμιστικών Οργανώσεων
# Εκπρόσωποι Ενώσεων Αγωνιστών Εθνικής Αντίστασης στις Περιφέρειες και τους Δήμους
# Περιφερειακοί Έφοροι Προσκόπων και ελληνικού Οδηγισμού με στολή στις Περιφέρειες
# Πρόεδροι Επιμελητηρίων στους Δήμους και τις Περιφέρειες
# Πρόεδροι Επαγγελματικών Οργανώσεων στις Περιφέρειες και τους Δήμους και Πρόεδροι Λογοτεχνικών Σωματείων στους Δήμους
# Πρόεδροι Εργατικών Οργανώσεων
# Πρόεδροι Ενώσεων Γεωργικών Συνεταιρισμών
# Πρόεδροι άλλων Συλλόγων και Σωματείων

**Ειδικές Παρατηρήσεις:**
* Οι εκπρόσωποι του Προέδρου της Δημοκρατίας, του Πρωθυπουργού, του Προέδρου της Βουλής, ο Αρχηγός ΓΕΕΘΑ και ο Αρχιεπίσκοπος Αθηνών καταλαμβάνουν την ίδια θέση
*Κάθε φορά που δε δύναται να παραστεί ο προσκαλούμενος, αλλά ορίζεται, εγγράφως, εκπρόσωπος αυτού, τότε αυτός θα καταλαμβάνει θέση στο τέλος του τμήματος στο οποίο κατατάσσεται ο προσκαλούμενος
*Μέλη της Κυβέρνησης ή Γενικοί Γραμματείς που ορίζονται ως εκπρόσωποι της Κυβέρνησης σε τοπικές εορτές, προηγούνται όλων των τοπικών αρχών
*Εκπρόσωποι των αναγνωρισμένων κομμάτων κατατάσσονται στο τέλος του Α' Τμήματος εκτός αν έχουν ιδιότητα βουλευτή
*Ο Ανώτερος Διοικητής Φρουράς, όταν παρίσταται στις έδρες των Περιφερειών, Περιφερειακών Ενοτήτων και Δήμων, έπεται των Προέδρων των Δικαστηρίων
**Εάν αυτός είναι κατώτερος κατά βαθμό από παρισταμένους Αξιωματικούς των Ενόπλων Δυνάμεων, των Σωμάτων Ασφαλείας ή του Λιμενικού Σώματος, τίθεται σύμφωνα με την καθιερωμένη από τους στρατιωτικούς κανονισμούς τάξη

## Προβλέψεις για την Θεσσαλονίκη
# Όταν παρίστανται Διαπιστευμένοι Γενικοί Πρόξενοι, τοποθετούνται μετά τον Μητροπολίτη
#Όταν παρίσταται ο Πρόεδρος της Εθνικής Σχολής Δικαστικών Λειτουργών, έπεται των Διαπιστευμένων Γενικών Προξένων.
#Όταν παρίστανται ο οικείος Νομικός Σύμβουλος του Κράτους και οι Πρόεδροι και Εισαγγελείς Εφετών και Πρόεδροι Εφετών Διοικητικών Δικαστηρίων και εκπρόσωπος του Ελεγκτικού Συνεδρίου, τοποθετούνται μετά τον Πρόεδρο της Εθνικής Σχολής Δικαστικών Λειτουργών
#Όταν παρίσταται ο Διοικητής του Γ’ Σώματος Στρατού, έπεται των Δικαστικών Αρχών

## Πηγές
Κατηγορία:Υπουργείο Εσωτερικών (Ελλάδα)